Victor Louis Ménage

**Victor Louis Ménage** (Chislehurst, 15. 4. 1920. – Uckfield, 11. 6. 2015), britanski historičar, orijentalist, turkolog, islamolog i profesor.

## Biografija
Ménage je rođen 1920. u Chislehurstu, tada naselju u sastavu Kenta, danas predgrađu jugoistočnog Londona. Porijeklo njegove porodice je opskurno, no prezime sugerira hugenotske korijene. Djetinjstvo mu je bilo zasjenjeno porodičnim razdorima i siromaštvom, prema osobnom svjedočenju ukućani nisu gladovali, ali redovito uopće ne bi bilo novca u kući. Izlaz iz teške situacije pronašao je u školovanju, od 1930. do 1938. pohađao je Koledž Eltham i pokazao se uspješan na maloj maturi (prethodnici sistema 11+). Na poticaj svojih školskih učitelja koji su mu preporučili Oxford ili Cambridge, odabrao je potonji i upisao se na Koledž Clare gdje je od 1938. do 1940. studirao klasičnu filologiju. Podržan državnom i univerzitetskom stipendijom, bio je u stanju otplaćivati rate za porodični dom i pomoći školovanju brata invalida.

Izbijanjem Drugog svjetskog rata, godine 1940. dobio je poziv u vojsku, ali pozvao se na prigovor savjesti
i posredovanjem dvojice svojih učitelja s Koledža Eltham primljen je u kvekersku jedinicu hitne pomoći (FAU) gdje je prema osobnom svjedočenju pronašao svoj spokoj. Pred kraj rata, zbog potrebe za sredstvima za sebe i svoju napuštenu majku, odbio je priliku da se vrati na Cambridge i umjesto toga je radio kao predavač u Adis Abebi. Njegovo djelovanje u Etiopiji bilo je pod okriljem Britanskog vijeća i tamo je upoznao svoju suprugu Johannu. Zaokret u njegovoj karijeri nastupio je 1950. kada su mu porodične obaveze bile svedene na minimum. Poratne godine na čelu s laburistima obilježile su potreba za razumijevanjem postkolonijalnog svijeta i Scarbroughov izvještaj kojim poziva na ekspanziju orijentalnih studija na SOAS-u, povodom čega Ménage upisuje Školu orijentalnih i afričkih studija (SOAS) Univerziteta u Londonu. Doktorirao je 1962. na temu historiografije ranog Osmanskog Carstva.

Od ranih 1960-ih Ménage radi kao predavač na SOAS-u, a 1973. postaje profesor turskog jezika na Univerzitetu u Londonu. Prije njega, ovu prestižnu poziciju držao je samo P. Wittek (1948–1961). U aprilu 1963. Ménage je imenovan jednim od uredničkih asistenata drugog izdanja *[[Encyclopaedia of Islam]]* (EI2), zamijenivši J. Burton-Pagea koji je otputovao na višemjesečni odmor u Indiju. Nakon objavljivanja drugog toma 1965. godine, postavljen je za jednog od četiri glavna urednika trećeg toma, međutim, ubrzo je uslijedilo nezadovoljstvo tim poslom i urednički sukob s B. Lewisom. Još početkom 1968. ozbiljno je razmišljao o ostavci, požalivši se uredničkom kolegi J. Schachtu na prijepore s autorima enciklopedijskih članaka zbog njihovih učestalih odgađanja predaja, na slabu štamparsku kvalitetu, te na velik gubitak vremena što ga sputava u naučno-istraživačkom radu. Dana 1. augusta 1970. godine, točno na prvu obljetnicu Schachtove smrti, Ménage je dao konačnu ostavku na mjesto enciklopedijskog urednika.

Prema svjedočenju C. Pellata i drugih kolega, ključan razlog njegovog odlaska bio je lični spor s B. Lewisom, budući da je Ménage među suradnicima glasio kao marljiv radnik, a Lewis kao površan i slavohlepan. Urednička mjesta Schachta i Ménagea u junu 1971. upotpunjena su Nizozemcima E. van Donzelom i F. T. Dijkemom, turkologom koji je pred Ménageom obranio doktorat. Ménage je ipak sve do 1978. bio član izvršnog odbora *[[Encyclopaedia of Islam]]*. Tokom 1974. isposlovao je UNESCO-vu pomoć u iznosu od 4000 USD, ali u prepisci s van Donzelom iz decembra iste godine poručio je da se ne namjerava dublje angažirati na projektu sve dok je tamo Lewis. Zbog obrazovnih reformi vlade M. Thatcher, Ménage je 1983. napustio Univerzitet u Londonu i otišao u prijevremenu penziju. Povodom Ménageovog 75. rođendana, turkolozi C. Heywood i C. Imber su 1994. u njegovu čast uredili festschrift s člancima o osmanskoj historiji. Na Ménageov lični zahtjev, zbirka nije sadržavala uobičajeni pohvalni uvod, nego samo detaljnu bibliografiju koju je pripremio Heywood. Nakon dugogodišnjih problema sa zdravljem, Ménage je 11. juna 2015. umro na svom imanju kod Uckfielda i kremiran je nekoliko dana kasnije.

## Opus
;Monografije

* *A survey of the early Ottoman histories, with studies on their textual problems and their sources* (doktorska disertacija), London: University of London (SOAS), 1962
* *The Beginnings of Ottoman Historiography* u: *Historians of the Middle East* (ur. B. Lewis i P. M. Holt), London; New York; Toronto: Oxford University Press, str. 168-179, 1962
* *Ne<u>sh</u>rī's History of the Ottomans: The Sources and Development of the Text*, London: Oxford University Press, 1964
* *Seven Ottoman documents from the Reign of Mehmed II* u: *Documents from Islamic Chanceries* (ur. S. M. Stern), Oxford: Bruno Cassirer, str. 81-118, 1965, 
* *Studies in Old Ottoman Criminal Law* (urednik; autor: U. Heyd), Oxford: Clarendon Press, 1973, 
* *Edirne'li Ruhi'ye Atfedilen Osmanlı Tarihinden Iki Parça* u: *Ord. Prof. İsmail Hakkı Uzunçarşılı'ya Armağan* (ur. U. İğdemir), Ankara: Türk Tarih Kurumu, str. 311-333, 1976, 
* *La formation de l'Empire ottoman* (urednik; autor: P. Wittek), London: Variorum Reprints, 1982, 
* *Qaṣr Ibrīm in the Ottoman period: Turkish and further Arabic documents* (koautor: M. Hinds), London: Egypt Exploration Society, 1991, 

;Periodika

* "Sidelights on the Devshirme from Idrīs and Sa‘duddīn", Bulletin of the School of Oriental and African Studies **18** (1), str. 181-183, februar 1956, , 
* "The Map of Hajji Ahmed and its Makers", Bulletin of the School of Oriental and African Studies **21** (2), str. 291-314, juni 1958, , 
* "Ms Fatih 4205: An Autograph of Kemāl-Pashazāde's Tevārīkh-I Āl-I 'Othmān, Book VII", Bulletin of the School of Oriental and African Studies **23** (2), str. 250-264, juni 1960, , 
* "The Menāqib of Yakhshi Faqīh", Bulletin of the School of Oriental and African Studies **26** (1), str. 50-54, februar 1963, , 
* "Kātib Čelebiana", Bulletin of the School of Oriental and African Studies **26** (1), str. 173-175, februar 1963, , 
* "Mūsā Čelebi's Nishān of 815/1412", Bulletin of the School of Oriental and African Studies **26** (3), str. 645-648, oktobar 1963, , 
* "The Serpent Column in Ottoman Sources", Anatolian Studies **14**, str. 169-173, decembar 1964, , 
* "The Mission of an Ottoman Secret Agent in France in 1486", The Journal of the Royal Asiatic Society of Great Britain and Ireland **97** (2), str. 112-132, april 1965, , 
* "Some Notes on the Devshirme", Bulletin of the School of Oriental and African Studies **29** (1), str. 64-78, februar 1966, , 
* "On the recensions of Uruj's History of the Ottomans", Bulletin of the School of Oriental and African Studies **30** (2), str. 314-322, juni 1967, , 
* "Sir Gerard Clauson", The Journal of the Royal Asiatic Society of Great Britain and Ireland **107** (2), str. 215-217, april 1975, , 
* "An Ottoman Manual of Provincial Correspondence", Wiener Zeitschrift für die Kunde des Morgenlandes **68**, str. 31-45, 1976, 
* "The Annals of Murād II", Bulletin of the School of Oriental and African Studies **39** (3), str. 570-584, oktobar 1976, , 
* "The Gurū Nānak inscription at Baghdad", The Journal of the Royal Asiatic Society of Great Britain and Ireland **111** (1), str. 16-21, januar 1979, , 
* "The English Capitulation of 1580: A Review Article", International Journal of Middle East Studies **12** (3), str. 373-383, novembar 1980, , 
* "On the constituent elements of certain sixteenth-century Ottoman documents", Bulletin of the School of Oriental and African Studies **48** (2), str. 283-304, juni 1985, , 
* "The Ottomans and Nubia in the Sixteenth Century", Annales islamologiques **24**, str. 137-154, 1988, 

## Reference

## Literatura

*  
*  
*  

## Vanjske veze
*  Deceased Estates: Ménage, Victor Louis, London Gazette, br. 61275, str. 11603, 23. juna 2015.
*  Professor Victor Louis Menage , Royal National Institute of Blind People (RNIB)